**சுசானி மாதா** அல்லது **சுஸ்வானி மாதா** (Suswani mataji) என அழைக்கப்படும் **சுசுவானி** இந்தியாவின் ராஜஸ்தான் மாநிலத்தில் வணங்கப்படும் சைன மதம் மற்றும் இந்து மதத்தின் செல்வாக்கு மிகுந்த தெய்வம் ஆவார். அவர் துர்காவின் அவதாரமாகக் கருதப்படுகிறார் மேலும் சமண மற்றும் இந்து சமூகங்களால் வணங்கப்படுகிறார்.

 சுஸ்வானி மாதாஜி கோயில், மோர்கானா அருகே சிவபெருமானின் பண்டைய ஆலயம். சுஸ்வானி மாதாஜிக்கு உதவ சிவன் தோன்றினார்
சுசுவானி மாதாவின் கோயில் ராஜஸ்தானின் பிகானேர் மாவட்டத்தில் உள்ள மோர்கானாவில் அமைந்துள்ளது. இந்திய தொல்பொருள் ஆராய்ச்சி நிறுவன அறிக்கைகள்படியும், விக்ரம் சம்வந்த் 1229 ஆம் ஆண்டு (கி.பி.1173-74 ) உருவாக்கப்பட்ட கல்வெட்டு படியும், இப்பிராந்தியத்தில் இந்த சுஸ்வானி மாதா கோவில் 12-ம் நூற்றாண்டிற்கும் முந்தைய பழமையான ஒன்றாகும் இந்த வளாகம் ஒரு காரிரா மரத்தையும் உள்ளடக்கியது, இது புராணத்தின் ஒரு பகுதியாகும், இது சுஸ்வானி மாதா சிங்கத்தின் மீது சவாரி செய்து பூமியில் நுழைந்த இடமாகும் என்று தல புராணம் குறிப்பிடுகிறது.. புராணத்தில் குறிப்பிடப்பட்டுள்ளபடி அருகிலேயே ஒரு பழைய சிவன் கோயில் உள்ளது. தற்போதுள்ள காரிரா மரத்திற்கு இடையில் விழுந்த சிமிட்டா என்ற இசைக்கருவியை சிவன் பூமியுடன் சேர்த்து இரண்டாகப் பிரித்ததாக நம்பப்படுகிறது. மேலும், விக்ரம் சம்வந்த் 1573 இல் (கி.பி 1518 ஆம் ஆண்டு) வெட்டப்பட்ட மற்றொரு கல்வெட்டு சூரண ஹேம ராஜாவால் கோயில் பழுதுபார்க்கப்பட்டது. எனக் குறிப்பிடுகிறது. சுசுவானி தேவி சூரனா உள்ளிட்ட பல சமணக் குலங்கள் மற்றும் துகர், சங்கலா ஆகிய ராஜஸ்தானி சமண சமூகத்தின் பல துணைக் குலங்களிலும் ஒரு குலதேவியாக வணங்கப்படுகிறார். இந்த ஆலயம் சமணர்கள், இந்துக்கள் மற்றும் சாக்த மதத்தினர் ஆகியோரால் முக்கியமானதாகக் கருதப்படுகிறது.

கோயில்
------

சுஸ்வானிக்கு அர்ப்பணிக்கப்பட்ட மோர்கானாவில் உள்ள சுஸ்வானி தேவி கோயில்  சுமார் 846 ஆண்டுகள் பழமையானது. இது ஜெய்சல்மேர் கற்களிலிருந்து கட்டப்பட்டுள்ளது, அதன் வெளிப்புறச் சுவர்களில் தேவதூதர்களின் சிலைகள் செதுக்கப்பட்டுள்ளன.

கோயிலின் நுழைவாயில் அகழ்வாராய்ச்சியின் கீழ் உள்ளது. கோயிலின் அடித்தளத்தை சுற்றி ஒரு கீழ்ச்சுவர் கட்டப்பட்டுள்ளது. கோயிலின் மொட்டை மாடியில் 16 தூண்கள் உள்ளன, அவற்றில் 12 பிரதான கோயிலைச் சுற்றிலும் உள்ளன மீதமுள்ள 4 அதன் மையத்தைத் தாங்கியபடி உள்ளன.பெரும்பாலான இடப்பக்கத் தூண்கள் ஸ்ரீதரா பாணியில் செதுக்கப்பட்டுள்ளன. அடித்தளத்தின் முன் வலது கை நெடுவரிசையில் கி.பி 1172 இல் தேதியிட்ட, இரண்டு கல்வெட்டுகள் பொறிக்கப்பட்டுள்ளன. அவை மேல் பகுதியில் செதுக்கப்பட்ட ஒரு பெண்ணின் வடிவத்தைக் காட்டுகின்றன.

சிவனின் பழைய சன்னதி அருகிலேயே அமைந்துள்ளது. சிவன் லிங்க வடிவில் இருக்கும் கோவில் சமீபத்தில் விரிவாக்கப்பட்டது எனினும், 5000 ஆண்டுகள் பழமை வாய்ந்ததாகக் நம்பப்படுகிறது. இந்த இடத்திலிருந்தே சிவன் தனது சிமிட்டாவை புகழ்பெற்ற காரிரா மரத்தை நோக்கி எறிந்தார், அதை நிலத்துடன் இரண்டு பகுதிகளாகப் பிரித்தார். சுஸ்வானி மாதா தனது சிங்கத்துடன் பூமிக்குள் நுழைந்ததாகவும், பூமி மீண்டும் மூடப்பட்டதாகவும் நம்பப்படுகிறது. பிரதான கோயிலின் சிதைந்த கல்வெட்டின் படி கி.பி 1173 இல் நடந்த மேற்கூறிய சம்பவத்திலிருந்து காரிரா மரம் இன்னும் பசுமையா நிற்கிறது.

புராணம்
-------

இந்தியாவின் இராஜஸ்தான் மாநிலத்தின் நாகவுர் என்ற இடத்தில் 1219 இல்.துகர் குடும்பத்தில் சேத் சதிதாஸ்- ஸ்ரீமதி சுகன்கன்வாரிஜி இணையருக்குப் பிறந்தார்தேவிதுர்கையின்அவதாரமாகவே கருதி இவர்களின் பெற்றோர் இவரை வளர்த்து வந்தனர். அவரது 10 வயதில் அவரது திருமணம் நிச்சயம் செய்யப்பட்டது. அவள் மிகவும் அழகாக இருந்தாள். திருமணத்திற்கு முந்தைய செயல்பாட்டின் நாளில், நாகவுரின் நவாப் அவரது அழகால் ஈர்க்கப்பட்டு அவள் மீது காதல் கொண்டார். அவர் சுஸ்வானியின் தந்தையின் முன்னால் 'சுஸ்வானி'யை திருமணம் செய்து கொள்ளும் தனது விருப்பத்தைத் தெரிவித்தார், ஆனால் அவரது தந்தை அந்தப் பெண் மாதா அம்பேயின் அவதாரம் என்றும், எந்தவொரு மனித உடலுக்கும் அவளை வழங்குவது அவரது சக்தியில் இல்லை என்றும் கூறினார். இந்துக்கும் முஸ்லிமுக்கும் இடையிலான திருமண உறவு சாத்தியமில்லை என்பதால் அவரது தந்தை இந்த திட்டத்தை நிராகரித்தார். நவாப் கோபமடைந்து முழு குடும்பத்தையும் கொலை செய்வதாக அச்சுறுத்தியதுடன் சேத் சதிதாஸை சிறையில் அடைத்தார். முழு சம்பவத்திற்கும் முழு குடும்பமும் சுஸ்வானியை குற்றம் சாட்டியது. சுஸ்வானி தேவி மிகவும் கலக்கமடைந்து அரிஹந்த் என்ற அருகதரை வணங்கிய தொடங்கினார். அப்படியே தூக்கத்திலும் ஆழ்ந்தார்.

தூக்கத்தில் கனவில் அவள் கவலைப்பட வேண்டாம் என்று உறுதியளிக்கும் ஒரு அறிவார்ந்த உருவத்தினைக் கண்டாள். சஸ்வானி நவாப்பிடம் தான் விதித்த நிபந்தனையை பூர்த்தி செய்தால், அவரை திருமணம் செய்து கொள்வதாகத் தெரிவிக்கும்படி கூறினார். நிபந்தனை என்னவென்றால், "அவள் அவரிடமிருந்து 7 அடி தூரத்தில் இருப்பாள், நவாப் அவளை வெறுங்காலுடன் அல்லது குதிரையில் பின்தொடர்ந்து அவளைப் பிடிக்க வேண்டும். இருப்பினும் நவாப்பால் ஒருபோதும் அவளைப் பிடிக்க முடியாது என்று அவளுக்கு அவ்வுருவம் உறுதியளித்தது. "

இந்த கனவின் சான்று காலையில் அவரது குடும்ப உறுப்பினர்களின் நெற்றியில் குங்குமப்பூ திலகமிருக்கும் என்று கூறி அவ்வுருவம் காணாமல் போனது. சுஸ்வானி எழுந்து முழு கனவையும் தனது தாயிடம் விவரித்தபோது குடும்ப உறுப்பினர்களின் நெற்றியில் குங்குமப்பூ திலகத்தைக் கண்டார்.

அனைத்து உறுப்பினர்களும் சமாதானப்படுத்தப்பட்டனர், பின்னர் செய்தி நவாபிற்கு அனுப்பப்பட்டது. நவாப் அவரது நிபந்தனைகளுக்கு ஒப்புக் கொண்டார். மேலும் மிகவும் மகிழ்ச்சியாக இருந்தார். சேத்ஜி சிறையிலிருந்து விடுவிக்கப்பட்டார். மிக விரைவில் ஒரு சில வீரர்களுடன் நவாப் சேத்ஜியின் அரண்மனைக்கு வந்தார். ஓடத் தொடங்குவதற்கு முன், வீட்டின் முன் கதவருகே சுவரில் கையின் குங்கும முத்திரையை சுஸ்வானி பதிய விட்டார். நிபந்தனையின்படி, அவள் காலில் ஓட ஆரம்பித்தாள், குதிரையின் மீது இருந்த தீய நவாப் அவர்களுக்கு இடையே 7 அடி இடைவெளியில் குதிரையை ஓட்டிச் சென்றான்.

. அவர் குதிரையில் இருந்தபோதும், தூரம் அப்படியே இருந்தபோதிலும் நவாப்பால் அவளைப் பிடிக்க முடியவில்லை. அவள் தொடர்ந்து ஓடிக்கொண்டிருந்தாள், அவள் சோர்வடைந்ததும், உதவிக்காக பிரார்த்தனை செய்தாள். உடனடியாக ஒரு சிங்கம் தோன்றியது, அதில் அவர் ஏற்றப்பட்டு தற்போதைய பிகானேர் மாவட்டத்தின் மோர்கனா கிராமம் வரை ஓடினார். அங்கே அவள் சிவன் சன்னதியைக் கண்டாள். இறைவனின் உதவியை வேண்ட சிவன் அவள் முன் தோன்றி கோயிலுக்கு நடுவே இருந்த ஒரு காரிரா மரத்தின் முன்னால் தனது சிமிட்டா வீசினான். சுஸ்வானி அந்த இடத்தை அடைந்தவுடனேயே, கேரா மரமும் பூமியும் இரண்டாகப் பிரிந்து இடி முழக்கமிட்டன. சுஸ்வானி சிங்கத்துடன் பூமிக்குள் நுழைந்து பூமி மீண்டும் மூடியது, அவளது சேலையின் ஒரு சிறிய பகுதியை வெளியே நின்றுவிட்டது. நவாபும் அவரது நண்பர்களும் அந்தச் சேலை முந்தானைக்காகப் போராடி ஒருவருக்கொருவர் கொலை செய்துகொண்டனர்.. பூத்த கேரா மரமானது இந்த நிகழ்வின் சாட்சியாக மோர்கனாவின் தெய்வீக ஆலயம் இன்னும் பசுமையோடு காட்சிதந்து கொண்டிருக்கிறது.

1232 இல், சேத் சதிதாஸ் சூரனாவின் இளைய சகோதரர், மால்காதாஸ் சூரனா ஒரு கனவு கண்டார். அதில் சுஸ்வானி தேவி அவள் பூமியில் நுழைந்த இடத்தில் ஒரு கோவில் கட்ட உத்தரவிட்டார். பணம் இல்லாததால் தனது இயலாமையை வெளிப்படுத்தினார். தேவி அவனுடைய கோசாலையில் மறைந்திருக்கும் புதையல் கொண்ட ஒரு இடத்தைப் பற்றி சொன்னார். மால்கா தாஸ் அந்தப் புதையலின் உதவியால் சுஸ்வானி மாதாஜி கோவிலைக் கட்டினார்.

முக்கிய கோயில்கள்
-----------------

மோர்கானாவில் சுஸ்வானி மாதாவின் முதன்மை கோவில் உள்ளது, அவருடைய மற்ற பிரதான கோவில்கள் நாகவ்ர் (ராஜஸ்தான்), ஜோத்பூர் (ராஜஸ்தான்), ராஜர்காட்(மேற்கு வங்கம்), விழுப்புரம் (தமிழ்நாடு), அத்திப்பள்ளி (கர்நாடகா), ஆண்டர்சல்l (மகாராட்டிரம்), கன்வாலியாஸ் (ராஜஸ்தான்) ஆகிய இடங்களில் அமைந்துள்ளன.

புகைப்பட தொகுப்பு
-----------------

* சுஸ்வானி தேவி கோயில் நுழைவு வாயில், மோர்கனா.சுஸ்வானி தேவி கோயில் நுழைவு வாயில், மோர்கனா.
* மோர்கானாவின் சுஸ்வானி தேவி சிலையின்  மிக அருகிலான தரிசனம்.மோர்கானாவின் சுஸ்வானி தேவி சிலையின் மிக அருகிலான *தரிசனம்*.
* புராணத்தின் படி சிவபெருமான் சிமிட்டாவை  வீசியதால் காரிரா மரம் இரண்டாகப் பிரிந்தது, அங்கு சிங்கத்தின் மேல் சவாரி செய்யும் சுஸ்வானி மாதாவை தனக்குள்ளேயே அழைத்துச் செல்ல பூமி இரண்டாகப் பிளந்தது.புராணத்தின் படி சிவபெருமான் சிமிட்டாவை வீசியதால் காரிரா மரம் இரண்டாகப் பிரிந்தது, அங்கு சிங்கத்தின் மேல் சவாரி செய்யும் சுஸ்வானி மாதாவை தனக்குள்ளேயே அழைத்துச் செல்ல பூமி இரண்டாகப் பிளந்தது.

இணையதளம்
--------

ஸ்ரீ சுஸ்வானி மாதாஜி மோர்கனா டிரஸ்ட், பிகானேர் பரணிடப்பட்டது 2019-08-29 at the வந்தவழி இயந்திரம்

முக்கிய இணைப்புகள்
------------------

**இந்தியாவில் ஸ்ரீ சுஸ்வானி மாதாஜி கோயில்கள்**

ஸ்ரீ சுஸ்வானி மாதாஜி பஜன்கள்

ஸ்ரீ சுஸ்வானி மாதாஜி பஜன் பிளேலிஸ்ட்

குறிப்புகள்
-----------

1. ↑  .
2. ↑  Babb, Lawrence A.; Cort, John E.; Meister, Michael W. (2008) (in en). *Desert Temples: Sacred Centers of Rajasthan in Historical, Art-historical, and Social Context*. Rawat Publications. பன்னாட்டுத் தரப்புத்தக எண்:9788131601068. .
3. ↑  Jain, Chhotelal; Banerjee, Satya Ranjan (1982) (in en). *Chhotelal Jain's Jaina Bibliography*. Vir Sewa Mandir. .
4. ↑  "Shri Suswani Mata Morkhana Dham". *Google Maps* (ஆங்கிலம்). 2019-03-12 அன்று பார்க்கப்பட்டது.
5. 1 2  Rishab Dugar Jain, *The Kera Tree in Shree Suswani Mata Temple Morkhana*, 2018-12-19 அன்று பார்க்கப்பட்டது
6. ↑  Suswani Devi
7. ↑  "MORKHANA SUSWANI DEVI TEMPLE | ARCHAEOLOGICAL SURVEY OF INDIA JAIPUR CIRCLE". *asijaipurcircle.nic.in*. 2019-01-07 அன்று பார்க்கப்பட்டது.
8. ↑  "Morkhana Susani Devi Temple | Archaeological Survey of India Jaipur Circle".
9. ↑  Raoji. "राजा मयूरध्वज व् सुराणा समाज से तालुक रखता है मोरखाना गांव". 2018-07-01 அன்று மூலம் பரணிடப்பட்டது. 2020-03-28 அன்று பார்க்கப்பட்டது.
10. ↑  "उल्लास के साथ कार्यक्रम आयोजन".
11. ↑  "Shiva Temple, Morkhana". *Google Maps* (ஆங்கிலம்). 2019-03-12 அன்று பார்க்கப்பட்டது.
12. ↑  "suswani mata temple - ixigo trip planner!". *www.ixigo.com*. 2019-01-23 அன்று மூலம் பரணிடப்பட்டது. 2019-01-23 அன்று பார்க்கப்பட்டது.
13. ↑  Sharma -, Sanjay (2016-11-02). "सुसवाणी माता मंदिर, कथा व इतिहास". *Mission Kuldevi - Indian Castes and their Gods* (ஆங்கிலம்). 2019-01-23 அன்று பார்க்கப்பட்டது.
14. 1 2  Villupuram. "Shri Suswani Mata Mandir". *Suswani Maa Villupuram*. 2020-09-21 அன்று மூலம் பரணிடப்பட்டது. 2020-03-28 அன்று பார்க்கப்பட்டது.
15. 1 2  "सुसवाणी माता मंदिर, कथा व इतिहास - Mission Kuldevi - Indian Castes and their Gods" (in hi-IN). .
16. 1 2   *Protected Monuments Of Rajasthan*. Archived from the original on 2019-05-10.. பார்த்த நாள்: 2020-03-28.
17. ↑  Lodha, Shri Chanchal Mal Sa (in en). *History of Oswals*. iprakashan. .
18. ↑  "Suswani Mata Story". *www.suswanimaavpm.org/about*. 2020-09-21 அன்று மூலம் பரணிடப்பட்டது. 2020-03-28 அன்று பார்க்கப்பட்டது.
19. ↑   *The Art and Architecture of Bikaner State*. Archived from the original on 2019-05-04.. பார்த்த நாள்: 2022-08-01.
20. ↑   *Temples of Rajasthan*. .
21. ↑  "Suswani Mata Story". *usa.playoffsport.com* (ஆங்கிலம்). 2018-06-29 அன்று பார்க்கப்பட்டது.
22. ↑  Rssuthar Jaisalmer (2017-12-26), *सुसवाणी माता का मन्दिर व ऐतिहासिक मूर्तियाँ Morkhana Suswani mata VID\_20151109\_110643*, 2018-06-29 அன்று பார்க்கப்பட்டது
23. ↑  Rishab Dugar Jain. "Shri Suswani Mata ji Temples". *Shri Suswani Mata ji Temples* (ஆங்கிலம்). 2019-03-12 அன்று பார்க்கப்பட்டது.